《锄草怨》
唐代·司马扎

种田望雨多，雨多长蓬蒿。
亦念官赋急，宁知荷锄劳。
亭午霁日明，邻翁醉陶陶。
乡吏不到门，禾黍苗自高。
独有辛苦者，屡为州县徭。
罢锄田又废，恋乡不忍逃。
出门吏相促，邻家满仓谷。
邻翁不可告，尽日向田哭。

作者简介：司马扎，生卒年里贯均未详，唐宣宗大中（847~858）前后在世。曾登进士第，有诗名，与储嗣宗友善。著有《司马先辈集》，《全唐诗》。